ഇരിഞ്ചയം രവിക്ക് ആദരം നെടുമങ്ങാട്:യൂണിവേഴ്സിറ്റി അദ്ധ്യാപക സംഘടനാ യൂണിയന് ഏര്പ്പെടുത്തിയ അക്കാഡമിക് എക്സെലെന്സ് അവാര്ഡും കരുണനന്ദാര് ചാരിറ്റബിള് ട്രസ്റ്റ് ഏര്പ്പെടുത്തിയ എസ്.കെ.സി.ടി ലൈഫ് ടൈം അച്ചീവ്മെന്റ് പുരസ്കാരവും നേടിയ സാഹിത്യകാരന് ഇരിഞ്ചയം രവിക്ക് യുണൈറ്റഡ് ലൈബ്രറിയുടെ നേതൃത്വത്തില് ജന്മനാട്ടില് ആദരവ് നല്കി.ജില്ലാ ലൈബ്രറി കൗണ്സില് സെക്രട്ടറി പേരയം ശശി ഉദ്ഘാടനം ചെയ്തു.ഗ്രന്ഥശാല പ്രസിഡന്റ് എസ്.ബിജുവിന്റെ അദ്ധ്യക്ഷതയില് നെടുമങ്ങാട് നഗരസഭ ക്ഷേമകാര്യ സ്റ്റാന്ഡിംഗ് കമ്മിറ്റി ചെയര്മാന് ഉളിയൂര് ബി.സതീശനും ആനാട് ഗ്രാമപഞ്ചായത്ത് വൈസ് പ്രസിഡന്റ് കൊല്ലംകാവ് ജി.അനിലും ചേര്ന്ന് പൊന്നാട അണിയിച്ചു. ഗ്രന്ഥശാലയുടെ ഉപഹാരം പേരയം ശശി കൈമാറി. എസ്.എസ് ബിജു,പി.കെ രാധാകൃഷ്ണന്,പഞ്ചായത്ത് മെമ്ബര് ഇരിഞ്ചയം സനല്,എഴുത്തുകാരായ വി.ഷിനിലാല്,അസീം താന്നിമൂട്,നിപിന് ടി.എസ്,അനന്തു യു.കെ എന്നിവര് സംസാരിച്ചു.